
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 671 

30 Δεκεμβρίου 2013 


ΑΠΟΦΑΣΕΙ Σ 

Αριθμ. 78241/16078 

Επικύρωση έκθεσης καθορισμού των ορίων Αιγιαλού 
στην παραλιακή περιοχή «Δαματριά - Βουνό», Νή¬ 
σου Καρπάθου, Νομού Δωδεκανήσου. 

Η ΓΕΝΙΚΗ ΓΡΑΜΜΑΤΕΑΣ 
ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 3200/55 «περί διοικητικής απο- 
κεντρώσεως» όπως αυτές τροποποιήθηκαν και ισχύουν 
σήμερα με τα ΝΔ. 532/1970, Β.Δ. 704/1970, ΒΔ. 192/1972, 
ΠΔ. 347/1986, Ν 2026/1992 και Π.Δ. 97/1993. 

2. Τις διατάξεις των άρθρων 3 και 5 του Ν. 2971/2001 
(Α'/285) «Αιγιαλός, παραλία και άλλες διατάξεις», 
όπως το άρθρο 5 τροποποιήθηκε με το άρθρο 113 του 
Ν. 3978/2011 (Α'/37). 

3. Τις διατάξεις του ΚΔ. 132/1929 «περί Κτηματολο- 
γικού Κανονισμού Δωδεκανήσου» που διατηρήθηκε σε 
ισχύ με το άρθρο 8 Ν. 510/1947. 

4. Τις διατάξεις του άρθρου 20 Ν. 719/77 «περί τρόπου 
σύνταξης τοπογραφικών - υψομετρικών διαγραμμάτων 
από ιδιώτες μηχανικούς κ.λπ.». 

5. Τις διατάξεις του άρθρου 100 του Π.Δ. 284/1988, 
όπως τροποποιήθηκε και ισχύει σήμερα. 

6. Το υπ’ αριθμ. Δ3090/646/1976 έγγραφο του Υπουρ¬ 
γείου Οικονομικών «περί του στη Δωδεκάνησο ορίου 
αιγιαλού». 

7. Τις διατάξεις του άρθρου 1 του Ν. 2503/1997 - Α'107 
με τις οποίες οι Περιφερειακές Υπηρεσίες Υπουργεί¬ 
ων Οικονομικών που συγκροτούσαν την περιφερεια¬ 
κή Διοίκηση Νομού ή Νομαρχίας δεν υπήχθησαν στην 
Περιφέρεια, ούτε καταργήθηκαν αλλά αποτελούν από 
01-09-1997 Υπηρεσίες του Υπουργείου Οικονομικών. 

8. Τις διατάξεις του άρθρου 46, παρ. 21, Ν. 3220/2004 
(Φ.Ε.Κ. 15/Α'), στις οποίες προβλέπεται ότι από 10-04-2004 
αρμοδιότητες του Υπουργού Οικονομίας και Οικονομικών 
οι οποίες ανήκαν ή είχαν μεταβιβασθεί στους Νομάρχες 
μέχρι την έναρξη λειτουργίας των Νομαρχιακών Αυτοδι¬ 
οικήσεων και αφορούν θέματα Υπηρεσιών του Υπουργεί¬ 
ου Οικονομίας και Οικονομικών, που εξαιρέθηκαν από την 
κατάργηση σύμφωνα με τις διατάξεις της παραγράφου 
2 του άρθρου 39, Ν. 2218/1994, περιέρχονται στον Γενικό 
Γραμματέα της Περιφέρειας εκτός των θεμάτων Υ.Δ.Ε. 


9. Την υπ’ αριθμ. 1063649/790/Α0006/03-08-2004 από¬ 
φαση του Υπουργού Οικονομίας και Οικονομικών «Κα¬ 
ταγραφή - Διοικητική κωδικοποίηση των αρμοδιοτήτων 
σε θέματα Υπηρεσιών του Υπουργείου Οικονομίας και 
Οικονομικών που περιέρχονται στους Γενικούς Γραμ¬ 
ματείς Περιφερειών». 

10. Την υπ’ αριθμ. 562/2005 Γνωμοδότηση του Νομικού 
Συμβουλίου του Κράτους σχετικά με την διάταξη του 
άρθρου 5 παρ. 5 εδ. γ' του Ν. 2971/2001. 

11. Τις διατάξεις της παρ. 2 του άρθρου 6, του άρθρου 
280 και τις διατάξεις της παρ. III του άρθρου 186 του 
Ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της» (Α'/87) σύμφωνα με την οποία οι αρμοδιότητες των 
Περιφερειών του άρθ. 3 θα ασκούνται από τις Αποκε¬ 
ντρωμένες Διοικήσεις κατά περίπτωση. 

12. Το αριθμ. Π.Δ. 143/2010 (Φ.Ε.Κ. 236/τ.Α727-12-2010) 
«Οργανισμός της Αποκεντρωμένης Διοίκησης Αιγαίου». 

13. Το υπ’ αριθμ. πρωτ. Δ6Α1022671/ΕΞ/10-02-2011 έγ¬ 
γραφο της Γενικής Γραμματείας Φορολογικών και Τε- 
λωνιακών Θεμάτων του Υπουργείου Οικονομικών περί 
«Αρμοδιότητας Υπογραφής». 

14. Την υπ’ αριθμ. 10562/10.10.2011 (Ορθή επανάληψη) 
Απόφαση του Γ ενικού Γ ραμματέα της Αποκεντρωμένης 
Διοίκησης, με την οποία ορίστηκαν τα μέλη της επιτρο¬ 
πής για τον καθορισμό ορίων Αιγιαλού και Παραλίας 
στο Νομό Δωδεκανήσου. 

15. Την υπ’ αριθμ. 562/2005 Γνωμοδότηση του Νομικού 
Συμβουλίου του Κράτους σχετικά με τη διάταξη του 
άρθρου 5, παρ. 5, εδ. Γ' του Ν. 2971/2001. 

16. Την υπ’ αριθμ. 50458/6402/30.10.2012 απόφαση της 
Γενικής Γραμματέως της Αποκεντρωμένης Διοίκησης 
Αιγαίου (Β'/3167) περί παροχής εξουσιοδότησης υπο¬ 
γραφής πράξεων και εγγράφων «Με εντολή Γενικού 
Γ ραμματέα» στον Προϊστάμενο της Γ ενικής Διεύθυνσης 
Εσωτερικής Λειτουργίας της Αποκεντρωμένης Διοίκη¬ 
σης Αιγαίου και στους Προϊσταμένους των οργανικών 
μονάδων αυτής. 

17. Την από 23-09-2010 έκθεση της κατά το άρθρο 3 
του Ν. 2971/2001 αρμόδιας επιτροπής καθορισμού ορίων 
Αιγιαλού για τον καθορισμό των ορίων του Αιγιαλού και 
της Παραλίας στην παραλιακή περιοχή με την επωνυμία 
«Δαματριά - Βουνό», Δήμου Καρπάθου, Νήσου Καρπά¬ 
θου, Νομού Δωδεκανήσου. 

18. Το τοπογραφικό - υψομετρικό και κτηματογραφικό 
διάγραμμα, το οποίο συντάχθηκε τον Φεβρουάριο του 
2009, από τον Εμμανουήλ Γ. Παραγιό, Διπλ. Πολιτικό Μη¬ 
χανικό, αποτελούμενο από μία πινακίδα, κλίμακας 1:500, 
το οποίο ελέγχθηκε από τον Χειράκη Ιωάννη, Αγρονόμο 
και Τοπογράφο Μηχανικό υπάλληλο της Κτηματικής 
Υπηρεσίας Δωδεκανήσου στις 18-01-2010 και θεωρή¬ 
θηκε ως προς την ορθότητα της αποτύπωσης του, 
επίσης στις 18-01-2010, από τον Μπελντέκο Δημήτριο, 
Εφοριακό, Αναπληρωτή Προϊστάμενο της Κτηματικής 
Υπηρεσίας Δωδεκανήσου. Στο τοπογραφικό αυτό χα- 
ράχθηκε με ερυθρά συνεχόμενη πολυγωνική γραμμή η 
οριογραμμή του Αιγιαλού με στοιχεία κορυφών (Α1, Α2, 

., Α10, Α11) σύμφωνα με τις διατάξεις του άρθρου 3 

του Κ.Δ. 132/1929. Σύμφωνα με τις ίδιες διατάξεις δεν 
καθορίστηκε οριογραμμή Παραλίας αφού η πολυγωνι¬ 
κή του Αιγιαλού τέμνει τα προς τη θάλασσα όρια των 
φερομένων ιδιοκτησιών. 

19. Το υπ’ αριθμ. πρωτ. Δ.Κ. 3678/11-10-2013 έγγραφο 
της Κτηματικής Υπηρεσίας Δωδεκανήσου προς το Γ ε¬ 
νικό Επιτελείο Εθνικής Αμυνας (Γ.Ε.Ε.Θ.Α.), προκειμένου 
αυτό να γνωμοδοτήσει από πλευράς αρμοδιοτήτων του, 
όπως αυτές απορρέουν από το άρθρο 17 του Ν. 2971/01, 
χωρίς μέχρι σήμερα το Γ.Ε.Ε.Θ.Α. να εκφράσει άποψη 
επί του ζητήματος και επομένως η γνώμη του λογίζε¬ 
ται θετική καθώς παρήλθε άπρακτη η προθεσμία που 
τάσσεται στην παρ. 1, του άρθρου 113, του Ν. 3978/2011. 

20. Το από με αριθμό πρωτ. 10627/06-11-2013 αποδει¬ 
κτικό ανάρτησης του Δήμου Καρπάθου με το οποίο 
τοίχο κολλήθηκε η από 23-09-2010 έκθεση της επιτροπής 
και το τοπογραφικό διάγραμμα σε μία πινακίδα το οποίο 
συντάχθηκε για τον καθορισμό των ορίων του Αιγιαλού 
στη θέση «Δαματριά - Βουνό», Δήμου Καρπάθου, Νήσου 
Καρπάθου, Νομού Δωδεκανήσου. 

21. Το υπ’ αριθμ. 4572/2.12.2013 έγγραφο της Κτηματι¬ 
κής Υπηρεσίας Δωδεκανήσου, αποφασίζουμε: 

Επικυρώνουμε την από 23-09-2010 έκθεση της κατά 
το άρθρο 3, του Ν. 2971/2001, αρμόδιας επιτροπής περί 
χάραξης των ορίων Αιγιαλού και Παραλίας, με την οποία 
καθορίστηκαν τα όρια του Αιγιαλού στην περιοχή «Δα- 
ματριά - Βουνό», Δήμου Καρπάθου, Νήσου Καρπάθου, 
Νομού Δωδεκανήσου, επί τοπογραφικού -υψομετρικού 
και κτηματογραφικού διαγράμματος σε μία πινακίδα 
το οποίο θεωρήθηκε στις 18-01-2010 από την Κτηματική 
Υπηρεσία Δωδεκανήσου. 

Στο τοπογραφικό αυτό διάγραμμα, χαράχθηκε από 
την εν λόγω επιτροπή, όπως πιο πάνω αναφέρεται, η 
οριογραμμή του Αιγιαλού με ερυθρά συνεχόμενη πολυ¬ 
γωνική γραμμή και στοιχεία κορυφών (Α1, Α2.Α10, Α11) 

με εξάρτηση των κορυφών αυτών, από συντεταγμένες 
του κρατικού τριγωνομετρικού δικτύου της χώρας όπως 
αυτές εμφανίζονται στον σχετικό πίνακα επί του τοπο- 
γραφικού -υψομετρικού και κτηματογραφικού διαγράμ¬ 
ματος, κλίμακας 1:500, σε μία πινακίδα που συντάχθηκε 
για τον σκοπό αυτό. 

Η καθορισθείσα και χαραχθείσα οριογραμμή αιγιαλού 
αποτελεί το όριο του μεγίστου πλην συνήθους χειμερίου 
κύματος, σύμφωνα με τις διατάξεις του άρθρου 3 του 
Κ.Δ. 132/1929 που διατηρήθηκε σε ισχύ με το άρθρο 8 
του Ν. 510/1947 και του άρθρου 26 του Ν. 2971/2001. 

Σύμφωνα με τις ίδιες διατάξεις δεν καθορίστηκε ορι- 
ογραμμή Παραλίας. 


Ο καθορισμός των ορίων αιγιαλού στη θέση αυτή 
γίνεται για πρώτη φορά και προς εξυπηρέτηση των 
σκοπών των διατάξεων του Ν. 2971/2001. 

Η απόφαση αυτή μαζί με την έκθεση της επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Ερμούπολη, 18 Δεκεμβρίου 2013 

Με εντολή Γ ενικής Γ ραμματέως 
Αποκεντρωμένης Διοίκησης 
Η Γ ενική Διευθύντρια 
ΒΑΣΙΛΙΚΗ ΜΠΑΛΑΣΚΑ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΤΟΥ ΑΙΓΙΑΛΟΥ ΚΑΙ ΠΑΡΑΛΙΑΣ 
(ΑΡΘΡΟ 3 & ΑΡΘΡΟ 9 ΤΟΥ Ν. 2971 
Φ.Ε.Κ 285/Α'/19.12.20 01) 

Για τον καθορισμό των ορίων αιγιαλού που γίνεται για 
την πρώτη φορά στη θέση «Βουνό-Δαματριά» Αφιάρτης 
Δημοτικού Διαμερίσματος Μενετών, Δήμου Καρπάθου, 
Νομού Δωδεκανήσου. 

Στην Κάρπαθο σήμερα 23-09-2010 οι υπογεγραμμένοι: 

1. Αικατερίνη Στιβακτάκη, Προϊσταμένη της Δ.Ο.Υ Καρ¬ 
πάθου, ως Πρόεδρος. 

2. Γεώργιος Ρείσης, Πολιτικός Υπομηχανικός Τ.Υ.Δ.Κ, 
ως Μέλος. 

3. Διακάκης Παναγιώτης Υποπλοίαρχος Λ.Σ, Λιμενάρ¬ 
χης Καρπάθου, ως Μέλος. 

4. Λάμπρος Ιωάννης, Προϊστάμενος Πολεοδομικού 
Τμήματος Καρπάθου, ως Μέλος. 

5. Φαρμακίδης Νικόλαος, Προϊστάμενος Γραφείου 
ΠΕ.ΧΩ Ρόδου της περιφέρειας Νοτίου Αιγαίου, ως Μέ¬ 
λος. 

Οι ανωτέρω αποτελούν την επιτροπή καθορισμού 
των ορίων του αιγιαλού όπως αυτή καθορίστηκε με 
την Απόφαση του Γενικού Γραμματέα Νοτίου Αιγαίου 
με αρ. πρωτ. 2233/1445 /29-01-10 απόφαση του Γενικού 
Γραμματέα της περιφέρειας νοτίου αιγαίου δυνάμει του 
άρθρου 3 του Ν. 2971 (ΦΕΚ 258/Α719.12.2001). 

Λαμβάνοντας υπόψη 

1. Την με αριθμό πρωτ. Δ.Κ. 3764/09 αίτηση του Νικό¬ 
λαου Σ. Χατζηγεωργίου περί Καθορισμού των ορίων του 
αιγιαλού στην εν λόγω θέση, (για την καταβολή αμοιβής 
μηχανικού, εκδόθηκε η Απόδειξη Παροχής Υπηρεσιών 
υπ’ αριθμ. 38 την 17η Αυγούστου 2011). 

2. Το τοπογραφικό, υψομετρικό και κτηματογραφικό 
διάγραμμα, το οποίο συντάχθηκε τον Φεβρουάριο του 
2009 από τον Πολιτικό Μηχανικό, Παραγιό Εμμανουήλ 
του Γεωργίου, αποτελούμενο από μια πινακίδα κλίμακας 
1:500, ελέγχθηκε ως προς την ακρίβεια της αποτύπω¬ 
σης στις 18/01/2010 από τον Ιωάννη Χειράκη, Αγρονόμο 
και Τοπογράφο Μηχανικό της Κτηματικής Υπηρεσίας 
Δωδεκανήσου και θεωρήθηκε στις 18/01/2010 από τον 
Μπελντέκο Δημήτριο, Προϊστάμενο της Κτηματικής Υπη¬ 
ρεσίας Δωδεκανήσου. 

3. Τις διατάξεις του Ν. 2971/2001 «Αιγιαλός, παραλία και 
άλλες διατάξεις» όπως αυτός ισχύει και τον Ν. 1337/1983 
καθώς και την προς αυτόν Δικαστηριακή και Διοικητική 
Νομολογία. 

4. Την από την επιτόπια μετάβαση σχηματισθείσα 
αντίληψη περί του πλάτους της βρέχόμενης ζώνης της 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


6821 


ξηρός καθώς και τα στοιχεία καθορισμού αιγιαλού και 
παραλίας που προβλέπονται από το άρθρο 9 του Νόμου 
2971/2001 και ειδικότερα: 

Α. Τη γεωμορφολογία του εδάφους για την οποία 
αναλυτικά αναφέρεται ότι: Η μορφολογία της ακτής 
συνιστάται κυρίως από βραχώδεις εκτάσεις. 

Οι εκτάσεις αυτές βρίσκονται εκτός σχεδίου, εκτός 
οικισμού και εκτός Ζώνης Οικιστικού Ελέγχου και είναι 
αδόμητες. 

Το κατά το δυνατόν αναγνωρισθέν επί του εδάφους 
κατά το χρόνο της αυτοψίας φυσικό όριο βλάστησης το 
όποιο συνιστάται από χαμηλή ποώδη φυσική βλάστηση 
ενώ τοπικά υπάρχει και θαμνώδης βλάστηση. 

Β. Το γεγονός ότι στην περιοχή χάραξης δεν εντοπί¬ 
στηκαν παράκτιοι φυσικοί πόρο. Με την έννοια φυσικοί 
πόροι νοείται το σύνολο των πρώτων υλικών που προέρ¬ 
χονται από την φύση, δηλαδή από το έδαφος, τα δάση, 
τα ύδατα και αξιοποιούνται βιομηχανικώς. 

Γ. Τα πορίσματα από την εκτίμηση των μετεωρολο¬ 
γικών στοιχείων της περιοχής , ήτοι το γεγονός ότι η 
περιοχή προσβάλλεται από ισχυρούς ανέμους έντασης 
5Β-10Β, με διεύθυνση δυτική. 

Δ. την μορφολογία του πυθμένα ο οποίος συνιστάται 
από βραχώδη ομαλή σύσταση με κάποιους υφάλους ή 
ξέρες κοντά στην ακτή, όπως προκύπτει από την μα¬ 
κροσκοπική αυτοψία και από το διάγραμμα εντοπισμού 
κλίμακας 1:5.000 που συνοδεύει το τοπογραφικό διά¬ 
γραμμα, καθώς και το ότι σε περιοχές με μικρά βάθη και 
μικρές κλίσεις του βυθού, όπου η θραύση του κύματος 
και η εκτόνωση της ενέργειας του γίνεται σε μεγάλη 
απόσταση από την ακτογραμμή, η επίδραση του κύμα¬ 
τος στην ακτή είναι μικρή ενώ σε περιπτώσεις ακτών 
με μεγάλες κλίσεις βυθού και μεγάλα βάθη κοντά στην 
ακτή όπου η θραύση των κυμάτων συντελείται κοντά 
στην ακτή ή ακόμη και πάνω σε αυτή ο κυματισμός κα¬ 
λύπτει κατά κανόνα μεγάλο εύρος ακτής προκειμένου 
να εκτονωθεί. 

Ε. Τη μη ύπαρξη τεχνικών έργων στην υπό κρίση πε¬ 
ριοχή. 


ΣΤ. Τη μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που να επηρεάζουν την εξε¬ 
ταζόμενη παράκτια ζώνη. 

Ζ. Τη μη ύπαρξη Δημοσίων Κτημάτων κάθε κατηγορίας 
(ΔΕΗ, ΟΤΑ, ΥΠΕΘΑ, ΕΓΓΣΔ κ.α) που να βρίσκονται σε 
άμεση γειτνίαση με την παράκτια ζώνη. 

Η. Τη μη ύπαρξη ευπαθών οικοσυστημάτων και προ- 
στατευόμενων περιοχών στην εξεταζόμενη περιοχή. 

5. Η καθορισθείσα και χαραχθείσα επί του προαναφε- 
ρόμενου τοπογραφικού, υψομετρικού και κτηματογρα- 
φικού διαγράμματος οριογραμμή αιγιαλού, αποτελεί το 
όριο του μέγιστου πλην συνήθους χειμέριου κύματος, 
προσαυξημένο κατά 12 μέτρα, μόνο στις εκτός σχεδίου 
και εκτός ορίου οικισμού περιοχές, σύμφωνα με τις δια¬ 
τάξεις του άρθρου 3 του Κ.Δ 132/1929 που διατηρήθηκε 
σε ισχύ με το άρθρο 8 του Ν. 510/1947 σε συνδυασμό με 
τις διατάξεις του άρθρου 26 του Ν. 2971/2001. 

6. Οριογραμμή παραλίας δεν χαράχθηκε καθώς στα 
σημεία όπου ο αιγιαλός τέμνει τα προς την θάλασσα 
όρια των ιδιοκτησιών, σύμφωνα με τις διατάξεις του 
άρθρου 3 του Κ.Δ 132/1929 και η μη ύπαρξη αμμώδης 
παραλίας. 

7. Ο καθορισμός των ορίων αιγιαλού και παραλίας 
στην θέση αυτή γίνεται για πρώτη φορά, αποφασίζουμε: 

και καθορίζουμε επί του ως ανωτέρω τοπογραφικού 
διαγράμματος: 

(α) την οριογραμμή του αιγιαλού με ερυθρά συνεχή 
πολυγωνική γραμμή και στοιχεία κορυφών Α1, Α2, Α3, 
Α4, Α5, Α6, Α7, Α8, Α9, Α10, Α11. 

Η Επιτροπή 
Η Πρόεδρος 
Α. ΣΤΙΒΑΚΤΑΚΗ 
Τα Μέλη 

Γ. ΡΕΙΣΗΣ 
I. ΛΑΜΠΡΟΣ 
Π. ΛΙΑΚΑΚΗΣ 
Ν. ΦΑΡΜΑΚΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 36 % 



! 059ΖΖ6ε 


— 


91Ζ6Ζ 


-^Οδί'ΖΖ 


—^Θ3ε/26ε 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 6 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.9θ 


Ηλεκτρονική Διεύθυνση: ήίίρ://νννννν.β1.9Γ - β-σιαΐΙ: ννβόηΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 










































































